Chrysanthia viridissima

Chrysanthia viridissima edemeridoen familiako kakalardoa da. Europa guztian zabaldurik dago, baita Euskal Herrian ere.

 Deskribapena 
Kakalardo txikia da, 7-10 mm hartzen baititu gehienez. Gorputz biguna eta luzanga du, burua ere luzea da. Baraila bifidoak ditu eta antena luze filiformeak ditu hamaika segmentuz osatuak. Pronotoa ere luzanga da, bihotz itxurakoa.

Gorputzak kolore metalikoak ditu, berde edo kobre distira dutenak, eta oso puntukatuak dira. Espeziearen viridissima izena latinetik dator eta "oso berdea" esan nahi du euskaraz. Hakak eta adarrak ilunak dira.

 Habitata 
Europa guztian aurkitzen da, Iberiar penintsulatik Errusiaraino eta Balkanetaraino. Lore ugari dituzten zelaiak eta koniferoen basoak atsegin ditu.

 Bizi zikloa 
Kakalardo helduak uda aldean ikusten dira, maiatzetik uztailera. Apiazeoen loreetako polenaz eta nektarraz elikatzen dira. Arrautzak usteltzen ari diren enbor edo sustraietan jartzen dituzte eta handik jaiotzen diren beldarrak xilofagoak dira.

 Iruditegia 

 Erreferentziak 

 Kanpo estekak 

Kategoria:Euskal Herriko koleopteroak
Kategoria:Oedemeridae
Kategoria:Lineok deskribatutako taxonak